Kyk weer na Volksblad se digitale voorblaaie van die week en lees 'n keur van ons joernaliste se berigte oor die week se nuusgebeure in die Vrystaat en die Noord-Kaap.
1. Boesmanlandse ouma vermoor
Skok en hartseer heers in Upington nadat die 80-jarige Hannetjie Kruger in haar huis in die dorp vermoor is.
2. Aangeval, mishandel en verkrag
Vir vyf jaar lank het die Harrismithse beesboer Alison Oates (63) vir geregtigheid gewag nadat sy wreed in haar plaashuis aangeval, mishandel en verkrag is. Vandeesweek is een van haar aanvallers uiteindelik lewenslank tronk toe gestuur.
3. Vra nié borg
Boere en beswaardes betoog by die hof in Hennenman, ná die plaasaanval waarin Pieter Hills (56) en sy seun, Eddie (26) vermoor is. Die twee vermeend moordenaars laat vaar hul aansoek om borgtog in die landdroshof.
Boere en beswaardes by die kruis met Pieter Hills en sy seun Eddie, wat verlede week aan sy wonde beswyk het. Foto: Mlungisi Louw
4. Raak verloof
Hoe vra jy die vrou van jou drome om te trou? As jy 'n ywerige valskermspringer is, doen jy dit met 'n tandemsprong en met die groot vraag in enorme letters onder op die grond uitgepak.
5. Leerling sterf
'n Familie en die personeel en leerlinge van die Hoërskool Jim Fouché in Bloemfontein rou. WD Grobler sterf op sy 16de verjaardag, kort nadat hy met sy motorfiets op pad skool toe in 'n ernstige botsing beseer is.
6. Rugby in die Rosestad
Ondersteuners hou saam met Vrystaat-rugby duim vas vir twee rugbytoetswedstryde volgende jaar in die Rosestad.
Die DA in die Vrystaat verkies sy nuwe leiers, en dr. Roy Jankielsohn is die nuwe partyvoorsitter in die provinsie.
8. SUT beskuldigings vlieg
Raadslede van die Sentrale Universiteit vir Tegnologie (SUT) beskuldig die geskorste rektor en adjunkvisekanselier van magsmisbruik.
9. Eerste reünie sedert 1962
In ons kontrei: Oudleerlinge van die geskiedkundige Eensgevonden-skooltjie naby Theunissen hou 'n heel eerste reünie sedert die skool se sluiting in 1962.
10. Hennenman rou
Cheréne Pienaar, joernalis, en Mlungisi Louw, fotograaf, besoek Hennenman ná die moord op Pieter en Eddie Hills en vertel van die gemeenskap se rou.